nahid-hub/BLUGE-bengali-wikipedia-section-title-prediction huggingface dataset:
অধিকাংশ ব্রিটিশ সৈনিক ভারতে ফিরে আসে এবং শুধু ৮,০০০ সৈনিক আফগানিস্তানে থেকে যায়। তবে দ্রুত প্রতীয়মান হয় যে ব্রিটিশদের সবল উপস্থিতির মাধ্যমেই শুজার শাসন টিকে থাকতে পারে। ব্রিটিশ উপস্থিতি ও শাহ শুজার শাসনের ফলে আফগানরা ক্ষুব্ধ ছিল। সৈনিকদের মনোবল বৃদ্ধির জন্য উইলিয়াম হে ম্যাকনাগটেন তাদের পরিবারের সদস্যদেরকে আফগানিস্তানে নিয়ে আসার অনুমতি দেন যার ফলে আফগানরা আরো ক্ষুব্ধ হয়ে উঠে। এর ফলে ধারণা জন্মায় যায় ব্রিটিশরা স্থায়ীভাবে আধিপত্য স্থাপন করতে চাইছে। দোস্ত মুহাম্মদ ব্রিটিশ ও তাদের আফগান মিত্রদের উপর ব্যর্থ আক্রমণ চালান। এরপর তিনি আত্মসমর্পণ করেন এবং ১৮৪০ সালে ভারতে নির্বাসিত হন।

এই সময় নাগাদ ব্রিটিশরা বালা হিসার দুর্গ ত্যাগ করে এবং কাবুলের উত্তরপূর্বে স্থাপিত সেনানিবাসে সরে আসে। এই স্থান প্রতিরক্ষার দিক থেকে উত্তম ছিল না। এলাকাটি নিচু ও জলাকীর্ণ‌ এবং পাহাড়বেষ্টিত ছিল। এছাড়াও সেনানিবাসটি ছিল সেনাসংখ্যার তুলনায় অনেক বেশি বড় এবং গুদাম ও রসদ ছিল মূল সেনানিবাস থেকে ৩০০ গজ দূরের পৃথক দুর্গে। 

১৮৪১ সালের এপ্রিল ও অক্টোবরের মধ্যে অসন্তুষ্ট আফগান গোত্রগুলি দোস্ত মুহাম্মদ খানের পুত্র ওয়াজির আকবর খানকে সমর্থনের জন্য বামিয়ান ও হিন্দুকুশ পর্বতমালার উত্তরে অন্যান্য স্থানে জোট বাধতে শুরু করে। তারা মীর মাসজিদি খান ও অন্যান্য নেতাদের নেতৃত্বে সংগঠিত হতে থাকে। ১৮৪১ সালের নভেম্বরে উচ্চপদস্থ ব্রিটিশ অফিসার স্যার আলেক্সান্ডার বার্না‌স ও তার সহযোগীরা কাবুলে জনতার হাতে নিহত হন। ব্রিটিশরা এর বিরুদ্ধে কোনো ব্যবস্থা নেয়নি। ফলে জনতা প্রতিরোধে আরো উৎসাহী হয়ে উঠে। ৯ নভেম্বর আফগানরা কাবুলের স্বল্প প্রতিরক্ষাসম্পন্ন সরবরাহ দুর্গে আক্রমণ করার পর ব্রিটিশদের অবস্থা আরো অবনতি হয়।

পরের সপ্তাহগুলিতে ব্রিটিশ কমান্ডাররা আকবর খানের সাথে আলোচনার চেষ্টা চালায়। আফগানিস্তানে ব্রিটিশদের উপস্থিতির বিনিময়ে ম্যাকনাগটেন গোপনে আকবর খানকে উজির হওয়ার প্রস্তাব দেন। একই সময় আকবর খানকে হত্যার জন্য বিরাট অঙ্কের অর্থ ব্যয় করা হয় এবং আকবর খান তা জানতে পারেন। ২৩ ডিসেম্বর সেনানিবাসের নিকটে আকবর খান ও ম্যাকনাগটনের মধ্যে বৈঠক অনুষ্ঠিত হয়। এতে ম্যাকনাগটন ও তার সাথের অন্য তিনজন অফিসারকে আকবর খান হত্যা করেন। ম্যাকনাগটনের লাশ কাবুলের রাস্তায় টেনে নিয়ে বাজারে প্রদর্শন করা হয়। এলফিনস্টোন ইতিমধ্যে তার সেনাদের নেতৃত্ব কিছু অংশে হারিয়েছেন এবং তার কর্তৃত্ব অনেক হ্রাস পায়।

সঠিক অনুচ্ছেদ শিরোনাম কোনটি?
titleA. আফগানদের উপর দখলদারিত্ব এবং উত্থান
titleB. প্রতিশোধমূলক কর্মকাণ্ড
titleC. আফগানিস্তানে ব্রিটিশ আক্রমণ
titleD. এলফিনস্টোনের বাহিনীর ধ্বংস
উত্তর: titleA
নীলুফার ইয়াসমিনের জন্ম ১৯৪৮ সনের ১৬ ফেব্রুয়ারি (মতান্তরে ১৩ ফেব্রুয়ারি) কলকাতায়। পাঁচ বোনদের মধ্যে তিনি চতুর্থ। বড় বোন ফরিদা ইয়াসমিন ও মেজো বোন ফওজিয়া খান প্রতিষ্ঠিত সঙ্গীতশিল্পী। সেজো বোন শিক্ষা বিষয়ে ডক্টরেট ডিগ্রিধারী নাজমা ইয়াসমীন হক। তিনি ধানমন্ডি রেডিয়েন্ট ইন্টারন্যাশনাল স্কুল ও কলেজ (ইংলিশ মিডিয়াম)-এর প্রতিষ্ঠাতা ও পরিচালক। ছোট বোন সাবিনা ইয়াসমিন প্রখ্যাত কন্ঠশিল্পী।

নীলুফার ইয়াসমিনের পিতা ছিলেন অবিভক্ত বাংলার একজন সিভিল সার্ভিস অফিসার। সরকারি কাজে ব্যস্ত থাকা সত্ত্বেও সঙ্গীতের প্রতি তার প্রবল আকর্ষণ ছিল। পারিবারিক বিভিন্ন অনুষ্ঠানে তিনি গান গাইতেন। আর নীলুফার ইয়াসমিনের মা হারমোনিয়াম বাজাতেন। তার পিতার বাড়ি সাতক্ষীরার মুকুন্দপুর গ্রামে। মুকুন্দপুরের 'পন্ডিত বাড়ি' বললে ঐতিহ্যবাহী এ পরিবারটিকে সবাই চেনেন। বহু আগে থেকেই এবাড়ির লোকজন শিক্ষাদীক্ষায় ছিল অগ্রগামী। নীলুফার ইয়াসমিনের মা মুর্শিদাবাদের স্বনামধন্য ওস্তাদ কাদের বখশের ছাত্রী ছিলেন। তিনি ভালো গান গাওয়া ছাড়াও ভালো হারমোনিয়াম বাজাতে পারতেন।

সঠিক অনুচ্ছেদ শিরোনাম কোনটি?
titleA. জন্ম ও পরিবার
titleB. প্রকাশনা
titleC. বিয়ে ও সন্তান
titleD. শিক্ষাজীবন
উত্তর: titleA
জনগণনা ফলাফল অনুসারে পাকিস্তানে যদি কোন জায়গায় এক লক্ষ বা তার বেশি বাসিন্দা থাকে তবে তা একটি প্রধান শহর এবং পৌরসভা এলাকা। শহর সংলগ্ন সেনানিবাসগুলি এর সাথে অন্তর্ভুক্ত। পাকিস্তানে নগরায়ন স্বাধীনতার সময় থেকে বেড়েছে এবং এর বিভিন্ন কারণ রয়েছে। দক্ষিণ পাকিস্তানের জনসংখ্যার অধিকাংশই সিন্ধু নদী বরাবর বসবাস করে। করাচী পাকিস্তানের সবচেয়ে জনবহুল শহর। দেশের উত্তরাঞ্চলের অর্ধেকেরও বেশিরভাগ জনসংখ্যা লাহোর, ফয়সালাবাদ, রাওয়ালপিন্ডি, ইসলামাবাদ, গুজরানওয়ালা, সিয়ালকোট, গুজরাট, জেলম, সরগোধ, শেখুপুর, নওশরা, মর্দন ও পেশ‌ওয়ার শহরগুলির মধ্যে বসবাস করে। ১৯৯০-২০০৮ সালে পাকিস্তানের জনসংখ্যার ৩৬% শহরাঞ্চলে বসবাস করে, যা দক্ষিণ এশিয়ার প্রধান নগরায়ীত জাতি।

সঠিক অনুচ্ছেদ শিরোনাম কোনটি?
titleA. সংজ্ঞা
titleB. বাংলাদেশ
titleC. পাকিস্তান
titleD. যুক্তরাষ্ট্র
উত্তর: titleC
বিমানবন্দরটির রানওয়ে ১৬৪৬ মিটার হওয়ায় বোরিং ৭৩৭ এর মত বড় বিমান বিমানবন্দরটিতে নামতে পারেনা। ছোট বিমান চালু রয়েছে বিমানবন্দরটিতে। পাকিস্তান ইন্টারনেশনাল এয়ারলাইন এটিআর-৪২ বিমান এই বিমানবন্দর থেকে চালায়। এই পরিসেবার অগে সেনাবাহীনির লোকহেড সি-১৩০ হারকিউলাস বিমান পরিচালনা করা হত ইসলামাবাদ-গিলগিট রুটে। এর পর এই রুটে কিছু দিন ফোকার এফ-২৭ ফ্রেন্ডশিপ বিমান চালানো হয়। বর্তমানে এই বিমানের পরিবর্তে এটিআর -৪২ বিমান পরিচালনা করা হয়। গিলগিত-ইসলামাবাদ রুটে। ২০১৪ সালে পাকিস্তানএর প্রধান মন্ত্রী নওয়াজ শরিফ গিলগিট বিমানবন্দরে একটি নতুন ও আধুনিক টার্মিসান নির্মাণের প্রস্তাব করেন। বর্তমানে এই বিমানবন্দরে একটি নতুন আধুনিক টার্মিনাসের নির্মাণ চলছে। এই টার্মিনাসে থাকবে অত্যাধুনিক ব্যাগ পরীক্ষা ব্যবস্থা, বৃহৎ অপেক্ষা বা বসবার ব্যবস্থা, পানীয় জল ও শৌচালয়ের সুব্যবস্থা। এই বিমানবন্দরের সঙ্গেই রয়েছে একটি সুন্দর হ্রদ। এই হ্রদকে কেন্দ্র করে একটি পার্ক গড়ে উঠেছে। এই পার্কটি " সিএএ পার্ক " বা "গিলগিট সিটি পার্ক" হিসাবে পরিচিত। গিলগিত শহর থেকে বিমানবন্দরটি ২.৩ কিলোমিটার দূরে অবস্থিত। ফলে এই বিমাবন্দরকে যুক্তকারি ২.৩ কিলোমিটার পথের আধুনিকীকরণ ও এই পথে যাত্রী পরিবহনের উন্নয়নে ব্যবস্থা নেওয়া হয়েছে পাকিস্তান সরকার ও গিলগিত-বালতিস্তান সরকারের থেকে। ওই পথের আধুনিকীকরণ সম্পূর্ন হলে শহরের কেন্দ্রীয় এলাকা থেকে বিমানবন্দরে যোগাযোগ সহজ ও আরামদায়ক হবে।

সঠিক অনুচ্ছেদ শিরোনাম কোনটি?
titleA. দুর্ঘটনা
titleB. সমস্যা
titleC. অবস্থান
titleD. পরিকাঠামো
উত্তর: titleD
কুরুখ ভাষা দ্রাবিড়ীয় ভাষা গোষ্ঠীরর উত্তর অংশ থেকে এসেছে। ভাষাটির সাথে সাউরিয়া পাহারিয়া ভাষা এবং কুমারভাগ পাহাড়িয়া ভাষার মিল আছে। সাউরিয়া পাহারিয়া ভাষা এবং কুমারভাগ পাহাড়িয়া ভাষাকে একত্রে মালতো বলা হয়।

কুরুখ ভাষা দেবনাগরী লিপিতে লেখা হয়। ডাক্তার নারায়ন ওঁরাও, একজন মেডিকেল ডাক্তার, কুরুখ ভাষার জন্য তোলং সিকি লিপি উদ্ভাবন করেছেন। এই লিপিতে অনেক বই এবং পত্রিকা প্রকাশিত হয়েছে। ভারতের কুরুখ সাহিত্য সমিতি কুরুখ সাহিত্যের জন্য তোলং সিকি লিপির প্রসারের চেষ্টা চালাচ্ছে।

সঠিক অনুচ্ছেদ শিরোনাম কোনটি?
titleA. ধ্বনিতত্ত্ব
titleB. ভাষাগোষ্ঠী
titleC. অন্য নাম এবং উপভাষা
titleD. শ্রেণীবিন্যাস
উত্তর: titleD
সিরিয়া ইরাকী অভিবাসীদের ঐতিহাসিকভাবে সহযোগীতা করে আসছে। ২০০৭ সালের শুরুতে ইউএনএইচসিআর এর হিসাব অনুযায়ী সিরিয়ায় ইরাকী অভিবাসীদের সংখ্যা ছিল প্রায় ১.২ মিলিয়ন। সিরিয়ায় ইরাকী অভিবাসীদের ৮০-৯০% রাজধানী দামেস্কে বসবাস করে। ২০০৭ সাল পর্যন্ত সিরিয়া যুদ্ধবিদ্ধস্ত দেশ ইরাকের অভিবাসীদের জন্য মুক্ত দরজা নীতি গ্রহণ করে।

সিরিয়ায় বহু ইরাকি দরিদ্র জীবনযাপন করেএবং এক হিসাব অনুযায়ী ৫০ হাজার ইরাকী কিশোরী ও মহিলা, যাদের মধ্যে অনেকেই বিধবা, টিকে থাকার জন্য পতিতাবৃত্তিতে জড়াতে বাধ্য হচ্ছে। ইউএনএইচসিআর অনুসারে, সিররিয়ায় প্রায় ২৭% ইরাকী অভিবাসী পরিবারে জীবিকা উপার্জনে সক্ষম ব্যক্তি নেই।

১.২ মিলিয়ন ইরাকী অভিবাসী ১৮ মিলয়ন জনসংখ্যার দেশ সিরিয়ায় একটি বিশাল জনগোষ্ঠী। এই বিশাল জনগোষ্ঠীর চাপ সিরিয়ায় জিবনযাত্রর ব্যয় বৃদ্ধির ক্ষেত্রে মূখ্য ভূমিকা পালন করে। পানি, বিদ্যুৎ ও তেলের যোগানের চেয়ে চাহিদা বহুগুন বৃদ্ধি পেয়েছে। সিরিয়ার উপ-পররাষ্ট্রমন্ত্রী জানান যে, সেখানে খাদ্যের দাম ৩০%, সম্পত্তির দাম ৪০% এবং বাড়ি ভাড়া ১৫০% বৃদ্ধি পেয়েছে। পানি ব্যবহারের পরিমান ২১% বৃদ্ধি পাওয়ার ফলে ২০০৬ সালে সিরিয় সরকারের প্রায় ৬.৮ মিলিয়ন ডলার ব্যায় হয়। ইরাকী অভিবাসীরা সিরিয়ার শ্রমবাজারেও প্রভাব বিস্তার করেছিল, ফলে ২০০৬ সালে সিরিয়ায় বেকারত্বের হার ছিল ১৮%। অভিবাসীদের কারণে সিরায়ায় স্বাস্থ্যসেবা (সিরিয়ায় য বিনামূল্যে প্রদান করা হয়) ও পাবলিক স্কুলগুলোতে চাপ বাড়তে থাকে। ২০০৫ ও ২০০৬ সালে সিরিয় সরকার ইরাকী অভিবাসীদের সাহায্যের জন্য $১৬২ মিলিয়ন ডলার ব্যায় করে।

সিরিয়া একসময় আরব অভিবাসীদের জন্য সীমান্ত খুলে দিয়েছিল এবং ইরাকী অভিবাসীদের শিক্ষা ও স্বাস্থ্যসেবা গ্রহণের ব্যবস্থা করে দিয়েছিল। অক্টোবর ১, ২০০৭ সালে ইউএনএইচসিআর-এর এক মুখপাত্রকে উদ্ধৃত করে গনমাধ্যমগুলো জানায় যে, সিরিয়া প্রবেশের ক্ষেত্রে ইরাকী অভিবাসীদের ওপর নিষেধাজ্ঞা জারি করেছে। সিরিয়ার নতুন নিয়ম অনুসারে সিরিয়ার দূতাবাস থেকে ভিসা সংগ্রহের মাধ্যমে শুধুমাত্র ইরাকী বণিক, ব্যবসায়ী ও বিশ্ববিদ্যালয়ের অধ্যাপক সিরিয়ায় প্রবেশ করতে পারবে।
সঠিক অনুচ্ছেদ শিরোনাম কোনটি?
titleA. সিরিয়া
titleB. ফিলিস্তিনি
titleC. অভিবাসনের কারণ
titleD. অভ্যন্তরীণভাবে বাস্তুচ্যুত ইরাকি
উত্তর: titleA
মহাবিশ্ব সম্পর্কে আমাদের বোধগম্যতার জন্য নক্ষত্র এবং বড় বড় বিবর্তনের বিষয় নিয়ে গবেষণা মৌলিক। পর্যবেক্ষণ, তাত্ত্বিক বোধগম্যতা এবং অভ্যন্তর ভাগের কম্পিউটার সিমুলেশন থেকে তারকাগুলির জ্যোতিঃপদার্থ নির্ধারণ করা হয়েছে । চন্দ্র গঠন ধুলো এবং গ্যাসের ঘন অঞ্চলে ঘটে যা দৈত্য আণবিক মেঘ হিসাবে পরিচিত। যখন অস্থিতিশীল হয়ে যায় তখন ক্লাউড টুকরা মাধ্যাকর্ষণ প্রভাবের কারণে একটি প্রোটোস্টার গঠন করতে পারে। যথেষ্ট ঘন, এবং গরম কোর অঞ্চল নিউক্লিয়ার ফিউশন বৃদ্ধি করবে, এইভাবে একটি প্রধান-ধারার তারকা তৈরি করবে।

প্রায় সব উপাদান যা হাইড্রোজেন এবং হিলিয়ামের তুলনায় ভারী তারা নক্ষত্রগুলির কোর অঞ্চলে তৈরি হয়েছিল ।

ফলপ্রসূ উপাদানের বৈশিষ্ট্য মূলত তার ভরের শুরুর উপর নির্ভর করে। আরও বৃহৎ তারকা যার উজ্জ্বলতা আরও ব্যাপক, এবং আরও দ্রুতভাবে তার হাইড্রোজেন জ্বালানি তার হিলিয়ামের মধ্যে সঞ্চালন করে। সময়ের সাথে সাথে এই হাইড্রোজেন জ্বালানি সম্পূর্ণ হিলিয়ামে রূপান্তরিত হয় এবং তারকাটি বিবর্তিত হতে শুরু করে। হিলিয়াম এর ফিউশনের জন্য উচ্চ কোর তাপমাত্রার প্রয়োজন। একটি তারকা খুব বেশি তাপমাত্রার সঙ্গে বাইরের স্তরে ধাক্কা দিবে তার ফলে এর কোরের ঘনত্ব বৃদ্ধি পায়। হিলিয়ামের জ্বালানীটি হ্রাসপ্রাপ্ত হওয়ার আগে বাইরের স্তরের দ্বারা গঠিত লাল দৈত্যটি একটি সংক্ষিপ্ত জীবনযাত্রা উপভোগ করে। খুব বড় বড় তারা বিবর্তনীয় পর্যায়েও আসতে পারে কারণ তারা ক্রমবর্ধমান ভারী উপাদানগুলিকে ফিউজ করে।

সূর্যের চূড়ান্ত ভাগ্য তার ভরের উপর নির্ভর করে, সূর্যের মূল কোর সুপারনোভার চেয়ে আট গুন বড় হয় ; যখন ছোট তারা তাদের বাহ্যিক স্তরগুলিকে উড়িয়ে দেয় এবং একটি সাদা রঙের বামন তারার আকারে নিষ্ক্রিয় কোরের পিছনে চলে যায় । বাইরের স্তরের নিক্ষেপ একটি গ্রহের নিবোলা গঠন করে। একটি সুপারনোভার অবশিষ্টাংশ হল একটি ঘন নিউট্রন স্টার, অথবা, তারা কমপক্ষে তিন গুন বড় হতে পারে সূর্য থেকে, একে বলা কালপুরুষ। কাছাকাছি ঘূর্ণায়মান বাইনারি তারাগুলি আরও জটিল বিবর্তনীয় পথ অনুসরণ করতে পারে, যেমন একটি সাদা বামন সহচরের উপর ভর স্থানান্তর যা সম্ভাব্য একটি সুপারনোভা সৃষ্টি করতে পারে। গ্রহের নিবোলা এবং সুপারনোভা ফিউশন সংমিশ্রণে উৎপাদিত "ধাতু" বিতরণ করে; তাদের ছাড়া, সব নতুন তারা (এবং তাদের গ্রহের সিস্টেম) হাইড্রোজেন এবং হিলিয়াম থেকে গঠিত হবে।

সঠিক অনুচ্ছেদ শিরোনাম কোনটি?
titleA. নাক্ষত্রিক জ্যোতির্বিদ্যা
titleB. সৌর জ্যোতির্বিদ্যা
titleC. রেডিও জ্যোতির্বিদ্যা
titleD. নাম-ব্যুৎপত্তি
উত্তর: titleA
২০১০ সালের মার্চ মাসে রোটা রেকর্ডস এর অধীনে তিনি একটি বাচ্চাদের অ্যালবাম "বাবে হায়ফা" প্রকাশ করেন। 

২০১০ সালের এপ্রিলে তিনি ফরাসি ডিজে ডেভিড ভেন্দেত্তের গান অ্যালবাম ভেন্দেত্তের গানে ছিলেন"।" 

২০১১ সালের সেপ্টেম্বরে "আল বওয়াবা" জানায় যে তিনি তার প্রতি অবহেলা ও তার কাজের প্রতি মনোযোগ না দেওয়ার জন্য "লেটানো রোটানা" ছেড়ে যাওয়ার হুমকি দিচ্ছেন। 

"মালিকাত জামাল আল কৌন" (এমজেকে; বাংলা: "বিশ্ব সুন্দরী")২০১২ সালের ৮ মে রোটানা রেকর্ডসের অধীনে মুক্তি পায় ।

সঠিক অনুচ্ছেদ শিরোনাম কোনটি?
titleA. ২০১০-২০১২: "বাবে হায়ফা ও" "মালিকাত জামাল আল কাওন"
titleB. আলজেরিয়া
titleC. পেশা
titleD. ২০১৩-বর্তমান: আপনার মুখ পরিচিত লাগে, "শ্বাসপ্রশ্বাস", এবং "মরিয়ম"
উত্তর: titleA
ভারদা ১৯২৮ সালের ৩০শে মে বেলজিয়ামের ব্রাসেলসের ইক্সেলেসে জন্মগ্রহণ করেন। তার জন্মনাম আর্লেত ভারদা। তার পিতা ইউজিন জঁ ভারদা একজন প্রকৌশলী এবং মাতা ক্রিস্তিন (জন্ম পাস্কেত)। তার পিতা এশিয়া মাইনরের এক গ্রিক বাস্তুচ্যুত পরিবারের সদস্য ছিলেন এবং তার মাতা ফ্রান্সের সেতে জন্মগ্রহণ করেন। আনিয়েস তার পিতামাতার পাঁচ সন্তানের মধ্যে তৃতীয়। ১৮ বছর বয়সে তিনি আইনসিদ্ধভাবে তার নাম পরিবর্তন করে আনিয়েস রাখেন। দ্বিতীয় বিশ্বযুদ্ধকালে তিনি তার পরিবারের বাকি সদস্যদের সাথে সেতে একটি নৌকায় থাকতেন। ভারদা লিস এ কলেজ ভিক্তর-দুরুইয়ে পড়াশোনা করেন এবং প্যারিস বিশ্ববিদ্যালয় থেকে সাহিত্য ও মনোবিজ্ঞান বিষয়ে স্নাতক ডিগ্রি অর্জন করেন।

সঠিক অনুচ্ছেদ শিরোনাম কোনটি?
titleA. নারীবাদী চলচ্চিত্র নির্মাতা হিসেবে
titleB. প্রারম্ভিক জীবন
titleC. পুরস্কার ও সম্মাননা
titleD. পদ্ধতি ও প্রভাব
উত্তর: titleB
‘আর্ফ’ শব্দের শাব্দিক অর্থ হলো ‘জানা’, তবে এর দ্বারা কোন একটি সমাজের রীতি ও পালনীয় ঐতিহ্য বুঝায়। যদিও আগে এটি ইসলামী শরিয়াহর উৎস হিসেবে গ্রহণ করা হতো না। ইসলাম শুধুমাত্র ঐ সমস্ত রীতি অনুমোদন করে যা মুহাম্মাদের যুগে ছিলো এবং যার দ্বারা কোন ইসলামী আইন লঙ্ঘিত হত না। মুহম্মাদের পরবর্তী যুগের রীতি যাচাই এর পর অনসরনীয়, যদিও ইসলাম বলে মুসলিম জাতি যে বিষয় ভালো মনে করবে, আল্লাহ তা ভালো মনে করবেন। আর্ফে ইজমার মত অসংখ্য এবং কিয়াসের চেয়ে বেশি দায়িত্বশীল রয়েছ। তাই আর্ফকে ইসলামের সাধারণ আইন বলা হয়।

স্থানীয় রীতির প্রথম অনুমোদন করেন আবু ইউসুফ। তিনি হানাফি ফিকহের প্রথম যুগের পণ্ডিত ছিলেন। যদিও একে সুন্নাহর অংশ মনে করা হয়, তবে তা দাপ্তরিক উৎসের মত বিশুদ্ধ নয়। পরবর্তীতে আল শারখশি এই মতের বিরোধীতা করেন। তিনি মনে করেন রীতি কখনো লিখিত তথ্যের ওপর প্রাধান্য লাভ করতে পারেনা। সুন্নী ফকিহদের মতে স্থানীয় রীতি প্রয়োগের ক্ষেত্রে, যা আইনসিদ্ধ বিবেচনা করা হবে, সে রীতিকে অবশ্যই ঐ অঞ্চলে প্রভাব বিস্তারকারী হতে হবে। তা নিছক কোন সম্প্রদায়ের মধ্যে আবদ্ধ থাকলে হবে না। এই রীতি যদি ইসলামী আইনের বিরুদ্ধে যায়, তবে তা প্রত্যাখাত হবে এবং যদি তা কিয়াসের সাথে সাংঘর্ষিক না হয়, তবে তা অগ্রাধিকার পাবে। প্রমাণসাপেক্ষে স্থানীয় রীতি পালনে অনেক ফকিহদের একটা ঝোক থাকে, কোন পণ্ডিতের মতবাদের চেয়ে তারা রীতিকেই বেশি গুরুত্ব দেয়। তবে শিয়ারা রীতিকে শরিয়াহর উৎস মনে করে না, এমনকি সুন্নীদের হাম্বলী ও জাহিরি মাজহাব এই ব্যাপারে একই মত অনুসরণ করে।




সঠিক অনুচ্ছেদ শিরোনাম কোনটি?
titleA. ইজতিহাদ
titleB. স্থানীয় রীতি
titleC. কিয়াস
titleD. বহিঃসংযোগ
উত্তর: titleB
অবসর গ্রহণ করলেও ক্লাবের সাথে তার যোগাযোগ ছিল। ১৯৮৫ সালে ডার্বিশায়ার দ্বিতীয় একাদশের পক্ষে আট খেলায় অধিনায়কের দায়িত্ব পালন করেন। তবে, উইকেট-রক্ষণে তাকে দেখা যায়নি ও শেষদিকে ব্যাটিংয়ে নামতেন। খুব কমই ব্যাট হাতে মাঠে নেমেছেন।

১৯৮৬ সালে লর্ডসে অনুষ্ঠিত সফরকারী নিউজিল্যান্ডের বিপক্ষে টেস্ট চলাকালে বব টেলর অতিথিশালায় অবস্থান করছিলেন। রিচার্ড হ্যাডলির বলে ব্রুস ফ্রেঞ্চ আঘাত পেলে বিল অ্যাথে উইকেটের পিছনে অবস্থান করতে বাধ্য হন। এ পর্যায়ে নিউজিল্যান্ডীয় অধিনায়ক জেরেমি কোনি টেলরকে বাদ-বাকী দিনের জন্য উইকেট রক্ষণের অনুমতি দেন। দুই বছর পূর্বে সর্বশেষ প্রথম-শ্রেণীর ক্রিকেট থেকে অবসর নিলেও তিনি বেশ দক্ষতা প্রদর্শন করেছিলেন।

এছাড়াও ১৯৮৬ সালে ব্রায়ান ক্লোজের আমন্ত্রিত একাদশের পক্ষে খেলার জন্য মনোনীত হন তিন ও স্কারবোরায় ৩১ আগস্ট তারিখে নিউজিল্যান্ডের বিপক্ষে অংশ নেন। ১৯৮৮ সালে মাইকেল পারকিনসন বিশ্ব একাদশের সদস্য হিসেবে তাকে নেয়া হয়। এমসিসির বিপক্ষে ঐ খেলায় উইকেট-রক্ষণে মাঠে নামেন ও চার রান তুলতে পেরেছিলেন।

সঠিক অনুচ্ছেদ শিরোনাম কোনটি?
titleA. অবসর
titleB. খেলার ধরন
titleC. শেষের বছরগুলো
titleD. ভারত গমন
উত্তর: titleA
দ্বৈত জাতীয়তা হচ্ছে একজন ব্যক্তির দুইটি পৃথক স্বাধীন রাষ্ট্রের সাথে সম্পর্ক। এটা ঘটতে পারে উধাহরনস্বরূপ যখন একজন ব্যক্তির অভিভাবক দুইটি রাষ্ট্রের জাতীয়তা প্রাপ্ত এবং মা ও বাবার দেশ যদি সকল সন্তানকে তাদের দেশের নাগরিক হিসাবে দাবি করে।

জাতীয়তা, ঐতিহাসিকভাবে যার উদ্ভব হয়েছিল স্বাধীন রাজতন্ত্রের মাধ্যমে সত্যকার ভাবে যাকে দেখা যেত নির্দিষ্ট, উত্তরাধিকারীও, অপরিবর্তনীয় শর্ত হিসাবে এবং পরবর্তীতে যখন রাজতন্ত্রের মধ্যে পরিবর্তন সম্মতি পায় তখন একটি রাষ্ট্রের সাথে এই কঠোর সম্পর্কটি করার জন্য অন্য একটি রাষ্ট্রের জাতীয়তা প্রত্যাখ্যান করার প্রয়োজন পরে।

দ্বৈত জাতীয়তা একটি সমস্যা ছিল যা দুটি রাষ্ট্রের মধ্যে সংঘর্ষের সূত্রপাত করতো এবং মাঝে মাঝে এইরূপ ব্যক্তির উপর পারস্পরিক সমঝোতার মাধ্যমে বিশেষ নিয়ম আরোপ করা হ্ত, যেমন একই সাথে দুই দেশের সামরিক বাহিনীতে কর্মরত থাকলে। ২০ শতকের মধ্যভাগ থেকে অনেক আন্তর্জাতিক সংস্থা দ্বৈত নাগরিকতার সম্ভাবনা কমানোর দিকে নজর দেন, এরপর থেকে দ্বৈত জাতীয়তার উপর অনেক চুক্তি স্বাক্ষরিত হয়েছে।

সঠিক অনুচ্ছেদ শিরোনাম কোনটি?
titleA. রাষ্ট্রহীনতা
titleB. দ্বৈত জাতীয়তা
titleC. জাতীয় আইন
titleD. জাতীয়তা বনাম জাতীয় পরিচয়
উত্তর: titleB
কলেজটি সামরিক ঐতিহ্যকে বাঁচিয়ে রেখেছে। সামরিক বিধি প্রয়োগ করা হয় এবং জাতীয় বিজ্ঞান ও প্রযুক্তি বিশ্ববিদ্যালয়, পাকিস্তানের (এনইউএসটি) নীতিও অনুসরণ করা হয়। এটি বিভিন্ন সহ-পাঠ্যক্রমিক ক্রিয়াকলাপে অংশ নেওয়ার সুযোগ সরবরাহ করে। এখানে শিক্ষার্থীদের সমিতি এবং ক্লাব রয়েছে যা বিভিন্ন ক্রিয়াকলাপ পরিচালনা করে। বর্তমানে কলেজটিতে দুটি সমিতি রয়েছে। উভয়ই ২০০১ সালের জুনে প্রতিষ্ঠিত হয়েছিল।


সঠিক অনুচ্ছেদ শিরোনাম কোনটি?
titleA. স্নাতক প্রোগ্রাম
titleB. ক্যাম্পাস জীবন
titleC. সম্প্রদায়
titleD. ইতিহাস
উত্তর: titleB
সমস্ত জার্সি সিটির যাত্রীদের মধ্যে, ৮.১৭% যাত্রী হাঁটে কাজ করতে যান এবং ৪৬.৬২% গণপরিবহন ব্যবহার করেন। এটি কেবলমাত্র নিউ ইয়র্ক সিটির পিছনে এবং ওয়াশিংটন ডিসির চেয়ে মার্কিন যুক্তরাষ্ট্রে ১,০০,০০০+ জনসংখ্যার যে কোনও শহরের পাবলিক ট্রানজিট যাত্রীদের মধ্যে দ্বিতীয় সর্বোচ্চ শতাংশ। জার্সি সিটির ৪০.৬৭% পরিবারের কোনও গাড়ি নেই, যা ৫০,০০০ থেকে ২৫০,০০০ জন বাসিন্দাযুক্ত যুক্তরাষ্ট্রে সমস্ত শহরের মধ্যে সর্বাধিক।
সঠিক অনুচ্ছেদ শিরোনাম কোনটি?
titleA. পরিবহন
titleB. সড়ক
titleC. বাস
titleD. স্থানীয় সরকার
উত্তর: titleA
১৯৩৯ খ্রিষ্টাব্দে প্রথম বিভাগে পাশ করেন মেট্রিক, মহসিন বৃত্তি পেয়ে ভর্তি হোন ঢাকা কলেজে। ১৯৪১ খ্রিষ্টাব্দে আইএ পাশ করেন মেধাতালিকায় দশম হয়ে। ১৯৪৪ খ্রিষ্টাব্দে ইংরেজিতে অনার্স পাশ করেন এবং ১৯৪৫ খ্রিষ্টাব্দে এমএ সমাপ্ত করেন। ক্যালিফোর্নিয়া স্টেট ইউনিভার্সিটি থেকে পাবলিক অ্যাডমিনিস্ট্রেশনে ডিপ্লোমা করে তিনি যুক্তরাষ্ট্র থেকে দেশে ফিরে আসেন ১৯৫৮ খ্রিষ্টাব্দে।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. ব্যক্তিজীবন
titleC. কর্মজীবন
titleD. যাকারিয়া সংগ্রহশালা
উত্তর: titleA
বিশ্ববিদ্যালয়টি ১১টি কলেজে গঠিত। এই এগারো কলেজের মূল লক্ষ্য হলো শরীয়াহ, ইসলাম, আরবি ভাষা, সামাজিক বিজ্ঞান, অ্যাডভোকেসি ও মিডিয়া স্টাডিজ, ভাষা ও অনুবাদ, কম্পিউটার বিজ্ঞান ও তথ্য বিজ্ঞান, অর্থনীতি ও প্রশাসনিক বিজ্ঞান, আনুষ্ঠানিক বিজ্ঞান, ঔষধ, এবং প্রকৌশল। এখানে আরবি গ্রন্থ থেকে বিভিন্ন বিদেশী ভাষায় ইসলামি জ্ঞান অনুবাদ করা হয় এবং বিদেশী ভাষা থেকে আরবিতে অনুবাদ করা হয়।

সঠিক অনুচ্ছেদ শিরোনাম কোনটি?
titleA. প্রদত্ত ডিগ্রী
titleB. পাঠক্রম বহির্ভূত কার্যক্রম
titleC. পাঠ্যক্রম
titleD. ইতিহাস
উত্তর: titleC
বিভিন্ন ভাষাগত সমীক্ষায় খামইয়াং ভাষার উল্লেখ পাওয়া যায়।
আসাম অঞ্চলের প্রথম দিকের ভাষাগত জরিপগুলির মধ্যে একটি গ্রিয়ারসন করেছিলেন, যেটি ১৯০৪ সালে ভারতের ভাষাগত জরিপ হিসাবে প্রকাশিত হয়।
যদিও গ্রিয়ারসন তাঁঁর সমীক্ষায় খামিয়ংয়ের কথা উল্লেখ করেননি, তবে তিনি নোরা নামক একটি ভাষা অন্তর্ভুক্ত করেছিলেন যা অন্য জরিপে দেখা যায় নি।
পরবর্তীকালে স্টিফেন মোরি (২০০১-২), অ্যান্টনি ডিলার (১৯৯২), এবং অন্যান্যরা আসামের তাই ভাষাগুলি নিয়ে গবেষণা করেছিলেন এবং এতে খাম্যংয়ের উল্লেখ ছিল।
যদিও বিশেষ করে খামইয়াংয়ের কোনো ব্যাকরণ নেই, তবে মোরি আসামের তাই ভাষাগুলি নিয়ে তাঁঁর "দ্য তাই ল্যাঙ্গুয়েজেস অফ আসাম: আ গ্রামার এন্ড টেক্সটস"
বইয়ে এই ভাষাগুলি সম্পর্কে কিছুটা গভীর আলোচনা করেছেন, এবং
দিলার, এডমনসন এবং লুওর ২০০৮ সালের "তাই-কাদাই ল্যাঙ্গুয়েজেস" বইয়ের ষষ্ঠ অধ্যায়ে খামইয়াঙের সাথে তাই ফাকে ভাষার মিলগুলি নিয়ে আলোচনা করেছেন।

আসামের অন্যান্য সুরমাত্রিক তাই ভাষাগুলি থেকে পৃথক করার জন্য খামিয়াং ভাষাটি লেখার জন্য বিশেষ সুরসূচক চিহ্ন সহ একটি পরিবর্তিত তাই লিপি ব্যবহার করা হয়।
খামইয়াংয়ে ছয়টি সুরমাত্রা রয়েছে যেগুলি তাই ফাকের ছয়টির থেকে ভিন্ন।
খামইয়াং ভাষার বেশ কয়েকটি রেকর্ডিং ইন্টারনেটে আপলোড করা হয়েছে এবং এতে খামিয়ং ভাষার গল্প ও কথোপকথন অন্তর্ভুক্ত রয়েছে।

সঠিক অনুচ্ছেদ শিরোনাম কোনটি?
titleA. খামইয়াং ও নোরার মধ্যে সম্পর্ক
titleB. জীবনীশক্তি
titleC. ভাষার নথিভুক্তিকরণ
titleD. ইতিহাস
উত্তর: titleC
দুর্ঘটনার জন্য কর্তব্যরত কর্মীদেরই দায়ী করা হয়ে থাকে। কিছু নিরাপত্তা ব্যবস্থা বন্ধ করা ছিলো এবং পারমাণবিক চুল্লীটি অনুপযুক্ত অবস্থায় চালানো হচ্ছিলো, যার ফলে শক্তি নির্গমন অতিরিক্ত হয়ে গিয়েছিল। আবার, একটি গবেষণায় বলা হয়েছে কর্মীদের রাতের শিফটে কাজ করতে বাধ্য করা হয়েছিল। এ দৃষ্টিকোণ থেকে সার্বিক ব্যবস্থাপনাও দায়ী। একারণে ৩ জনকে ১০ বছরের শাস্তি প্রদান করা হয়েছিল।

তবে বিস্ফোরণের পূর্বে কর্তব্যরত কর্মীরা উপযুক্ত পদক্ষেপ গ্রহণ করতে পারতো। তারা চুল্লীটি বন্ধ করে দিতে পারতো। কিন্তু পারমাণবিক চুল্লী বন্ধের এখতিয়ার তাদের ছিল না। যে ঊর্দ্ধতন কর্তৃপক্ষ চুল্লী বন্ধের নির্দেশ দিতে পারতেন এত রাতে তার সঙ্গে যোগাযোগ করার সাহসও নিযুক্ত কর্মীদের ছিল না। ফলে তাদের চোখের সামনেই দুর্ঘটনাটি অনিবার্য হয়ে ওঠে। 

সঠিক অনুচ্ছেদ শিরোনাম কোনটি?
titleA. জলাশয়
titleB. পরিণতি
titleC. দুর্ঘটনা
titleD. দুর্ঘটনার কারণ
উত্তর: titleD
ছবিটির একটি প্রথম বর্ণিত ত্রিমাত্রিক (থ্রি ডি) পোস্টার ২০ মে, ২০১৯ সালে প্রকাশিত হয়। এতে "সাগরদ্বীপে যকের ধন" প্রধান পুরুষ চরিত্র "বিমল" হিসাবে পরমব্রতকে এবং "কুমার" চরিত্রে গৌরব চক্রবর্তীকে উপস্থাপন করা হয়। পোস্টারটিতে ছবির প্রধান নারী চরিত্র ডাঃ রুবি চ্যাটার্জী হিসাবে কোয়েল মল্লিককে উপস্থাপন করা হয়। ২৩ মে ২০১৯ সালে ছবিটির আনুষ্ঠানিক টিজার মুক্তি পায়। এটি ইউটিউবে মুক্তির পর ৬ মাসের মধ্যে ৩ লাখের বেশি বার দর্শকেরা দেখেন। চলচ্চিত্রটির আনুষ্ঠানিক ট্রেইলার ৬ নভেম্বর ২০১৯ সালে মাধ্যমে মুক্তি পায়। ইউটিউবে মুক্তির এক মাসের মধ্যে ৪.৫ লাখের বেশি বার দর্শকেরা দেখেন এটি।

ছবিটি ২০১৯ সালের জুন-জুলাই মাসে মুক্তির জন্য নির্ধারিত ছিল, তবে ছবির প্রযুক্তিগত কিছু কাজের জন্য মুক্তির তারিখ পিছিয়ে ৬ ডিসেম্বর ২০১৯-এ পরিবর্তন করা হয়।

সঠিক অনুচ্ছেদ শিরোনাম কোনটি?
titleA. বক্স-অফিস আয়
titleB. প্রতিক্রিয়া
titleC. প্রচারণা ও মুক্তি
titleD. গল্প
উত্তর: titleC
হযরত আব্দুল্লাহ ইবনে রওয়াহা শাহদাতের পর বনু আযলান গোত্রের ছাবেত ইবনে আরকাম একজন সাহাবী গ্রহণ করেন। তিনি বলেন, হে মুসলমানরা, তোমারা উপযুক্ত একজনকে সেনাপতির দায়িত্ব দাও। সাহাবারা ছাবেতকেই সেনাপতির দায়িত্ব নিতে বললে তিনি বলেন, আমি একাজের উপযুক্ত নই। এরপর সাহাবারা হযরত খালেদ ইবনে ওলীদ (রা.) কে সেনাপতি নিযুক্ত করেন। তিনি পতাকা গ্রহণের পর তুমুল যুদ্ধ শুরু হয়। সহীহ বোখারীতে স্বয়ং খালেদ ইবনে ওলীদ (রা.) থেকে বর্ণিত রয়েছে যে, মুতার যুদ্ধের দিনে আমার হাতে ৯টি তলোয়ার ভেঙ্গেছে। এরপর আমার হাতে একটি ইয়েমেনী ছোট তলোয়ার অবশিষ্ট ছিলো। 

অপর এক বর্ণনায় তার যবানীতে এভাবে উল্লেখ রয়েছে যে, মুতার যুদ্ধের দিনে আমার হাতে ৯টি তলোয়ার ভেঙ্গেছে। এরপর আমার হাতে একটি ইয়েমেনী ছোট তলোয়ার অবশিষ্ট ছিলো।

এদিকে রসূলুল্লাহ আলাইহি ওয়াসাল্লাম রণক্ষেত্রের খবর লোক মারফত পৌঁছার আগেই ওহীর মাধ্যমে পান। তিনি বলেন, যায়েদ পতাকা গ্রহণ করেছিলেন, তিনি শহীদ হন। এরপর জাফর পতাকা গ্রহণ করেছিলেন তিনি শহীন হন। এরপর আব্দুল্লাহ ইবনে রওয়াহা পতাকা গ্রহণ করেছিলেন, তিনিও শহীন হন। রসূল সাল্লাল্লাহু আলইহি ওয়া সাল্লামের চোখ এ সময় অশ্রুসজল হয়ে ওঠে। তিনি বলেন, এরপর পতাকা গ্রহণ করেন আল্লাহর তলোয়ার সমূহের মধ্যে একটি তলোয়ার। তার যুদ্ধের মাধ্যমে আল্লাহ তায়ালা মুসলমানদের জয়যুক্ত করেন। 

সঠিক অনুচ্ছেদ শিরোনাম কোনটি?
titleA. ছ্যারিয়্যা যাতে-ছালছেল
titleB. ছারিয়্যা খাজারাহ
titleC. মুসলিম বাহিনীর সঙ্কট
titleD. আল্লাহর তলোয়ার
উত্তর: titleD
আকাশগঙ্গার ব্যাস আনুমানিকভাবে ১০০,০০০ আলোকবর্ষ বা ৯×১০ কিলোমিটার (৩০ কিলোপারসেক) এবং এর পুরুত্ব প্রায় ১,০০০ আলোকবর্ষ (০.৩ কিলোপারসেক) । ধারণা করা হয় এই ছায়াপথে কমপক্ষে ২০০ বিলিয়ন থেকে সর্বোচ্চ ৪০০ বিলিয়ন পর্যন্ত নক্ষত্র রয়েছে। এটি স্থানীয় ছায়াপথ সমষ্টির মধ্যে ভরের সাপক্ষে দ্বিতীয়। সাম্প্রতিক পর্যবেক্ষনে দেখা যাচ্ছে, আগের ধারণা থেকে আকাশগঙ্গার ভর অনেক বেশি, এর ভর আমাদের নিকটবর্তী সবচেয়ে বড় ছায়াপথ অ্যান্ড্রোমিডা এর কাছাকাছি। আগে ধারণা করা হত এর ঘূর্ণন গতি প্রায় ২২০ কিমি/সেকেন্ড, কিন্তু সাম্প্রতিক গবেষণা অনুযায়ী তা প্রায় ২৫৪ কিমি/সেকেন্ড। ২০১৯ সালে জ্যোতির্বিজ্ঞানীরা আকাশগঙ্গার সর্বমোট ভর হিসাব করেছেন প্রায় ১.৫ ট্রিলিয়ন সৌর ভর, যা ১,২৯,০০০ আলোকবর্ষের ব্যাসার্ধের মধ্যে সীমাবদ্ধ। এই মান আগের ধারণার প্রায় দ্বিগুণ। আকাশগঙ্গার সকল তারার সর্বমোট আনুমানিক ভর ৪.৬ সৌরভর । এছাড়াও রয়েছে আন্তঃনাক্ষত্রিক গ্যাস, যা ভরের দিক দিয়ে ৯০% হাইড্রোজেন এবং ১০% হিলিয়াম । মোট হাইড্রোজেনের দুই-তৃতীয়াংশ পারমাণাবিক এবং এক-তৃতীয়াংশ আণবিক । আন্তঃনাক্ষত্রিক গ্যাসের ভরের ১% আন্তঃনাক্ষত্রিক ধুলিকণার কারণে । আকাশগঙ্গার ভরের ৯০% তমোপদার্থের কারণে । তমোপদার্থ এক পদার্থের এক অজানা ও অদৃশ্য রূপ যা সাধারণ পদার্থের সঙ্গে শুধুমাত্র মহাকর্ষের মাধ্যমেই আন্তক্রিয়া করে থাকে ।

সঠিক অনুচ্ছেদ শিরোনাম কোনটি?
titleA. বয়স
titleB. ভর এবং আকৃতি
titleC. পৃথিবী হতে যেমন দেখায়
titleD. গঠন
উত্তর: titleB
২০১৫ সালের ২৪ সেপ্টেম্বর ২০১৫ হজ্জ পদদলনের ঘটনায় ২ হাজার হাজি নিহত হয়। সূত্র দাবি করে যে এই ভিড়ের মধ্য দিয়ে মুহাম্মদ বিন সালমান নিজেই জোর করে ব্যক্তিগতভাবে কাফেলায় প্রবেশের প্রচেষ্টার পাশাপাশি এলাকায় বেশ কিছু রাস্তা বন্ধ ছিল। লেবানন ভিত্তিক আরবি দৈনিক "আদ-দিয়ার" একটি রিপোর্টে প্রিন্স মুহাম্মদ বিন সালমানের গাড়িবহরের আগমন দায়ী করেছে। ২০১১ সালের শুরুতে, জনপ্রিয় শিয়া ধর্মীয় নেতা শেখ নিমর আল-নিমরকে মৃত্যুদণ্ডের জন্য প্রিন্স মুহাম্মদ বিন সালমান ইরানের সাথে তীব্র উত্তেজনা সৃষ্টি করেছিলেন। ইরানের শিয়া জনগোষ্ঠী তেহরানে সৌদি আরব দূতাবাসে আগুন দিয়েছে তারপর থেকে, দুইদেশ তাদের কূটনৈতিক সম্পর্ক ছিন্ন করেছে। এই মৃত্যুদণ্ডে ৪৬ জনের মৃত্যুদন্ড কার্যকর করা হয়, বেশিরভাগই সুন্নি বা জিহাদ বিরোধী।

সঠিক অনুচ্ছেদ শিরোনাম কোনটি?
titleA. কোর্টের প্রধান
titleB. বিতর্ক
titleC. ওয়াহাবিবাদ বিষয়ে বক্তব্য
titleD. যুবরাজ
উত্তর: titleB
২০১৪ ফিফা বিশ্বকাপে গোল্ডেন বল জয়ী লিওনেল মেসি কর্তৃক ৯ই নভেম্বর, ২০১৭-এ বলটিকে পরিচয় করিয়ে দেয়া হয়। এবং বিভিন্ন বছরের বিশ্বকাপের বিজয়ীদের মধ্যে উপস্থিত ছিলেন: জিনেদিন জিদান, কাকা, আলেসান্দ্রো দেল পিয়েরো, জাবি আলোনসো এবং লুকাস পোডলস্কি। ১৯৭০ এর বিশ্বকাপের কথা স্মরণ করেই এই বলের নাম রাখা হয়েছে টেলস্টার। টেলস্টার নামকরণ করা হয়েছিল টেলস্টার স্যাটেলাইটের নামে। বলটির ডিজাইনও করা হয়েছে সত্তরের সেই বলের মতো করেই। ‘টেল’ শব্দ নেওয়া হয়েছে টেলিভিশন থেকে, ‘স্টার’ মানে তারকা। বলের সাদাকালো ডিজাইন করা হয়েছে টিভি টেলিকাস্ট নিয়ে। তখন রঙিন টিভির প্রচলন তেমন ছিল না। ‘সাদাকালো পর্দায় ফুটবল তারকাদের মাঠ দাঁপাতে দেখা যাচ্ছে’, বলের প্রতীকী অর্থতে ফুটে উঠেছে এমনটাই।
সঠিক অনুচ্ছেদ শিরোনাম কোনটি?
titleA. ফাঁস
titleB. নামকরণ
titleC. নকশা
titleD. উত্পাদন
উত্তর: titleB